Hollywoodi staaride Nicole Kidmani ja Tom Cruise`i adopteeritud tütar Isabella Cruise abiellus väidetavalt salaja.
USA väljaande Woman´s Day teatel abiellus 22-aastane naine oma kihlatu Max Parkeriga Ühendkuningriigis Londonis Dorchesteri hotellis 18. septembril.
Paar on koos olnud üks aasta ja pulm toimus väheste lähemate pereliikmete ja sõprade osavõtul.
48-aastane ema Nicole Kidman oli kohal olnud, kuid mitte 53-aastane isa Tom Cruise ega 20-aastane vend Connor Cruise.
USA kõmumeedia teatel ei tahtnud noor naine, et kõmufotograafid saaksid ta abiellumisest teada.
Isa Tom Cruise`i eeskujul sainetoloogiaga tegelev Isabella on väljaõppinud juuksur ja meigitegija, kes lõpetas kuulsa Vidal Sassooni akadeemia.
Meedia andmetel kandis naine valgest pitsist pruutkleiti ja roosasid tenniseid.
Isabella Cruise`i värske abikaasa Max Parker on inglastest IT konsultant. Pulmas osales ka mitu saientoloogiakiriku esindajat.
Noorte lähedase allika teatel võttis naine nimeks Isabella Parker.
Kidman ja Cruise adopteerisid Isabella 1993. aastal ja Connori 1995. aastal. Kui paar 2011. aastal lahku läks, jäid lapsed isa juurde elama.
«Mu lapsed on toredad, südamlikud ja töökad. Just need jooned mulle nende juures meeldivad,» lausus Nicole Kidman 2014. aastal antud intervjuus.
Kidman on alates 2006. aastal abielus muusik Keith Urbaniga, kellega tal on veel kaks tütart – Sunday Rose ja Faith Margaret.
Tom Cruise´il on abielust Katie Holmesiga tütar Suri.